SET ปิดบวก5.31จุด รับหุ้นใหญ่เข้าMSCI จับตาผลเจรจาการค้า”ทรัมป์-สี จิ้นผิง”สุดสัปดาห์นี้
SET ปิดบวก5.31จุด รับหุ้นใหญ่เข้าMSCI จับตาผลเจรจาการค้า"ทรัมป์-สี จิ้นผิง"สุดสัปดาห์นี้ โดยดัชนีปิดตลาดวันนี้ ที่ 1,641.80 จุด เพิ่มขึ้น 5.31 จุด หรือ 0.32% มูลค่าการซื้อขาย 4.73 หมื่นล้านบาท
30 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ 1,641.80 จุด เพิ่มขึ้น 5.31 จุด หรือ 0.32% มูลค่าการซื้อขาย 4.73 หมื่นล้านบาท
10 หุ้นดันดัชนีวันนี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยวันนี้ช่วงระหว่างวันวอลุ่มซื้อขายเบาบางมากและเคลื่อนไหวแคบ แต่ปรับตัวขึ้นมาบ้างในช่วงท้ายตลาด ซึ่งเป็นการปรับพอร์ตจากการที่ MSCI Global Standard Indices นำหุ้น MTC และ GULF เข้าคำนวณเพิ่ม และเพิ่มน้ำหนักการลงทุนหุ้น IVL และ BDMS
ส่วนปัจจัยที่ทำให้ตลาดชะลอตัววันนี้ยังคงเป็นปัจจัยเดิมที่นักลงทุนรอผลการเจรจาการค้าระหว่างสหรัฐอเมริกาและจีนที่จะหารือกันนอกรอบการประชุมผู้นำ G20 ในวันที่ 30 พ.ย.-1 ธ.ค.ซึ่งเป็นการเจรจาสำคัญที่ตลาดหุ้นทั่วโลกเฝ้ารอติดตามอยู่ โดยส่วนตัวคาดว่าจะยังไม่มีการตกลงที่เป็นสาระสำคัญ แต่อาจจะมีแถลงการณ์ร่วมกัน ซึ่งจะทำให้สามารถซื้อเวลาออกไปได้ระยะหนึ่ง ดังนั้นแนวโน้มตลาดในสัปดาห์หน้าจะคาดการณ์ยากเพราะขึ้นกับผลการเจรจามดังกล่าว
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MTC มูลค่าการซื้อขาย 2,915.32 ล้านบาท ปิดที่ 49.25 บาท ลดลง 0.75 บาท
GULF มูลค่าการซื้อขาย 2,910.23 ล้านบาท ปิดที่ 75.75 บาท ลดลง 0.25 บาท
PTT มูลค่าการซื้อขาย 2,514.33 ล้านบาท ปิดที่ 49.25 บาท ราคาไม่เปลี่ยนแปลง
KBANK มูลค่าการซื้อขาย 2,210.12 ล้านบาท ปิดที่ 193.50 บาท เพิ่มขึ้น 1.50 บาท
PTTEP มูลค่าการซื้อขาย 2,176.10 ล้านบาท ปิดที่ 132 บาท เพิ่มขึ้น 3 บาท
 
ตลาดหุ้นเอเชีย
